

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinski načelnik**

**KLASA:** 810-06/21-01/01

# URBROJ: 2196/06-01-21-04

**Negoslavci,** 23.06.2021. godine

Na temelju članka 23., stavka 1. i članka 24., stavka 1. Zakona o sustavu civilne zaštite („Narodne novine“ broj 82/15, 118/18, 31/20 i 20/21) i članka 5., stavka 1. i 7. te članka 7. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine“ broj 126/19 i 17/20) i članka 32., točke 2. Statuta Općine Negoslavci („Službeni glasnik Općine Negoslavci“ broj 01/21) Općinski načelnik Općine Negoslavci dana 23.06.2021. godine donosi

## ODLUKU O OSNIVANJU I SASTAVU STOŽERA CIVILNE ZAŠTITE OPĆINE NEGOSLAVCI

**Članak 1.**

Imenuje se Stožer civilne zaštite Općine Negoslavci (u daljem tekstu Stožer) za obavljanje poslova lokalnog značaja iz članka 19. stavka 1. alineje 11. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) u dijelu koji se odnosi na civilnu zaštitu, te posebno radi usklađivanja pripreme i usmjeravanje aktivnosti sustava civilne zaštite u zaštiti i spašavanju stanovništva i materijalnih dobara i okoliša od prirodnih i tehničko-tehnoloških katastrofa i velikih nesreća.

Stožer je stručno, operativno i koordinativno tijelo za provođenje mjera aktivnosti civilne zaštite na području Općine Negoslavci u katastrofama i velikim nesrećama.

**Članak 2.**

Sukladno članku 21. Zakona o sustavu civilne zaštite, Stožer civilne zaštite osniva se na državnoj razini, razini područne (regionalne) i razini lokalne samouprave, a aktivira se kada se proglasi stanje neposredne prijetnje katastrofe i velike nesreće.

**Članak 3.**

Sukladno članku 24. stavku 1. Zakona o sustavu civilne zaštite, članovi Stožera, po dužnosti, su:

1. Siniša Tripunović, Načelnik Stožera civilne zaštite Općine Negoslavci,
2. Miloš Rodić, Zamjenik načelnika Stožera civilne zaštite Općine Negoslavci, član,
3. Ivana Ivković, **Predstavnica Službe civilne zaštite Vukovar**, član,
4. Jukić Zdenko, **Zapovjednik** **Javne vatrogasne postrojbe Vukovar**, član,
5. Kampić Zvonko, **Predstavnik Policijske postaje Vukovar**, član,
6. Abadžić Branko, član,
7. Bajić Milenko, član,
8. Božičković Dimitrije, član.

**Članak 4.**

Stupanjem na snagu ove Odluke prestaje važiti Odluka o osnivanju i sastavu stožera civilne zaštite (KLASA: 810-06/17-01/01, URBROJ: 2196/06-01-17, od 20.06.2017. godine i Odluka o izmjenama i dopunama Odluke o osnivanju i sastavu stožera civilne zaštite (KLASA: 810-06/17-01/01, URBROJ: 2196/06-01-19-02, od 19.11.2019. godine).

**Članak 5.**

Ova Odluka stupa na snagu danom nakon dana donošenja i objavit će se u Službenom glasniku Općine Negoslavci.

# 

**Općinski načelnik:**

Dušan Jeckov